《藏师饷予山豆苗诗以纪之》
清代·李锴

物美天难夺，飒然风味殊。早春时采摘，小品擅庖厨。

滑腻江莼劣，甘寒玉笋俱。豆苗谁种女，亦足养清癯。

作者简介：（1686—1755）清汉军正黄旗人，字铁君，号眉生，又号豸青山人、幽求子、焦明子。李辉祖子。尝充笔帖式，旋弃去。乾隆元年举鸿博，未中选。以岳丈大学士索额图声势煊赫，避去，隐于盘山豸峰下。诗亦脱俗，而刻意求高，不免有斧凿处。有《睫巢集》、《尚史》等。